**“รู้จักให้”**

เขียนโดย นนน

การให้ ไม่ว่าจะอยู่ในรูปแบบใดเพียงผู้ให้เต็มใจให้ ผู้รับก็ย่อมยินดีด้วยความสุขใจและเห็นคุณค่าของการให้นั้น การรู้จักให้...มาจากความเมตตากรุณาที่มีต่อผู้อื่น และต้องเป็นการให้ที่ไม่หวังผลตอบแทน เพราะถ้าเรารู้จักพอ ไม่ไขว่คว้า หาโน่นหานี่มามาแต่งเติมความอยากได้อยากมีให้กับจิตของเราอีกแล้ว เราก็จะเป็นผู้ให้ด้วยความเต็มใจและพอใจ ส่งผลให้ใจเต็มไปด้วยความอิ่มเอม ..**การให้...ผู้ให้จะสุขใจ เพราะเมื่อให้ไปแล้ว ผู้รับจะมีความสุข ผู้ให้ก็มีสุขไปด้วย...**ความสุขอยู่ที่ใจ และเป็นความสุขที่อยู่กับตัวเราตลอดไป

พ่อแม่หลายคนมักพูดกับลูกอยู่เสนมอว่า “พ่อแม่ไม่มีทรัพย์สมบัติเงินทองจะกองไว้ให้ลูก” ที่ให้ได้มีเพียงวิชาความรู้ที่ลูกจะมีไว้ติดตัว เอาไว้ใช้ประกอบอาชีพเลี้ยงตัวเองในอนาคต ยามที่ไม่มีพ่อแม่แล้ว พ่อแม่จะตระหนักดีว่าคนเรามีเกิด แก่ เจ็บ ตาย หากไม่มอนให้ลูกรู้จักประกอบอาชีพ ทำมาหากินด้วยตนเอง อนาคตลูกจะต้องลำบาก...**จะเห็นได้ว่า พ่อแม่เป็นผู้ให้ ที่รู้จักการให้อย่างแท้จริง**..และนี่คือการให้ทางโลก

การให้ทางธรรม...การให้หรือการทำบุญที่เป็นกุศลธรรม คือ การเจริญภาวนา หรือ การยินดีในความดีของผู้อื่น พลอยยินดีไปกับผู้อื่น มีความอิ่มเอมใจ และเกิดความสบายใจ...การแบ่งปันความรู้และประสบการณ์ของตนให้กับผู้อื่น...ชอบขวนขวายช่วยเหลือผู้อื่น เมื่อคนเราทำความดี ทำสิ่งที่ดีแล้วมีความสบายใจอยากให้ผู้อื่นเห็นเช่นกัน จึงบอกบุญแก่ผู้อื่น

การให้และการเจริญภาวนา เป็นกุศลธรรมที่ทำเพื่อผู้อื่นแทบทั้งสิ้น การทำเพื่อผู้อื่นจึงเป็นการให้ และเมื่อเลือกให้ทานเจริญภาวนาส่งผลบุญนั้นไปให้ก็เท่ากับผู้นั้นรู้จักการให้ที่แท้จริง เป็นการให้ที่สมควรแล้ว...บทพิสูจน์ที่ไม่ต้องพูดกันมากความนั่นคือ **ผู้ให้ย่อมเป็นที่รัก**

“ถ้าทุกข์มากให้ไปทำบุญ.....ถ้าเครียดมากลองช่วยเหลือผู้อื่น นี่คือ ยาแก้ทุกข์ที่ดีที่สุด”

บุปผา ทองสาย